KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2009. április 29-i ülésére)

TÁRGY: BALÁZS MÁRTA CSILLA ÉS KIS TÓTH MIHÁLY DIÓFA U. 6. SZ. ALATTI LAKOSOK FÖLDFELAJÁNLÁSA

Balázs Márta Csilla és Kis Tóth Mihály tervezik a tulajdonukat képező kiskőrösi 4557 és 4558 hrsz-ú ingatlan összevonását, majd az így kialakított ingatlan beépítését. Az építési engedély kiadásának feltétele, hogy el kell végezni a Településrendezési Tervben szereplő útkorrekciót: az utcafronti telekhatárnak meg kell egyeznie a Tervben szereplő telekhatárral.

Balázs Márta Csilla és Kis Tóth Mihály a fentiekre tekintettel ingyenesen felajánlották az Önkormányzat részére, a telekösszevonást követően kialakuló 4557 hrsz-ú ingatlannak, a határozat-tervezet mellékletét képező vázrajzon feltüntetett 61 m2 nagyságú részét.

Figyelemmel arra, hogy a tervezett útkorrekció megegyezik Kiskőrös Város Településrendezési Tervében foglaltakkal, javasolom az ingyenes felajánlás elfogadását.

Kiskőrös, 2009. április 6.


Domonyi László sk.


polgármester

HATÁROZAT-TERVEZET

1. A Képviselő-testület Balázs Márta Csilla és Kis Tóth Mihály Kiskőrös, Diófa u. 6. szám alatti lakosoknak, a tulajdonukban lévő, a telekösszevonás után kialakításra kerülő kiskőrösi 4557 hrsz-ú ingatlannak, a határozat mellékletét képező 6/15/2009. számú változási vázrajzon feltüntetett 61 m2 nagyságú részére, Kiskőrös Város Önkormányzata javára, közút céljára tett ingyenes ajándékozását köszönettel elfogadja.

2. A Képviselő-testület felhatalmazza a polgármestert az ajándékozási szerződés megkötésére.

polgármester

Határidő:
2009. május 31.

